సిక్కిం సంక్షోభంపై భారత్ దృఢవైఖరిచుట్టుముట్టిన చైనాపై దౌత్య పోరున్యూఢిల్లీ, జూలై 26: సిక్కిం సరిహద్దులో భూటాన్ భూభాగమైన డోక్లాం నుంచి తన సేనలు వెనక్కి వెళ్లే ప్రసక్తే లేదని భారత్ చైనాకు తెగేసిచెప్పింది. సరిహద్దు వివాదంపై అర్థవంతమైన చర్చ లు జరగాలంటే అక్కడి నుంచి భారత దళాలు ఉపసంహరించుకోవాలని చైనా పెట్టిన ముందస్తు షరతును తోసిపుచ్చింది. డోక్లాంలో రహదారి నిర్మాణానికి యత్నిస్తున్న చైనా బలగాలు వెనక్కి మళ్లితేనే భారత సైనికులూ వెనక్కి తగ్గుతారని విస్పష్టంగా తెలియజేసింది. ఇదేసమయంలో వాస్తవాధీన రేఖ సమీపానికి ఆయుధ, మందుగుండు, మిలిటరీ సరఫరాలను భారీగా పెంచుతూనే.. అటు దౌత్యపరంగానూ పైచేయి సాధించే ప్రయత్నాలు ముమ్మరం చేసింది. చైనాకు పొరుగునే ఉన్న మంగోలియాకూ భారత్ సన్నిహితమవుతోంది. మంగోలియా కొత్త అధ్యక్షుడిగా ఖల్త్మా భటుల్గా ఇటీవలే ఎన్నికయ్యారు. చైనా ఆధిపత్య ధోరణిని తీవ్రంగా నిరసిస్తున్న ఆయన్ను భారత్లో పర్యటించాలని ప్రధాని మోదీ ఆహ్వానించడం విశేషం. అలాగే దక్షిణాసియాలో చైనాకు సన్నిహితమవుతున్న శ్రీలంక, నేపాల్ దేశాలను తన వైపు తిప్పుకోవడంలో భారత్ విజయం సాధించింది. ఫలితంగా శ్రీలంక ఆకస్మికంగా చైనాకు షాకిచ్చింది. హంబంటోటా రేవును సైనిక అవసరాలకు ఉపయోగించుకోరాదని చైనాకు స్పష్టం చేసింది. ఈ మేరకు ఆ దేశ కేబినెట్ రెండేళ్ల నాటి ఒప్పందాన్ని సవరించింది. కాగా డోక్లాం సమస్యను సామరస్యంగా పరిష్కరించుకునేందుకు భారత్ కట్టుబడి ఉందని కేం ద్ర మంత్రి వీకే సింగ్ బుధవారం లోక్సభకు తెలిపారు.
sikkim sankshobhampai bharat drudavaikharichuttumutta chainapai dautya porunyuudillii, juulai 26: sikkim sarihaddulo bhootan bhuubhaagamaina doklam nunchi tana senalu venakki velle prasakte ledani bharat chainaaku tegesicheppindi. sarihaddu vivaadampai ardhavantamaina charcha lu jaragalante akkadi nunchi bhaarata dalaalu upasamharinchukovaalani chaina pettina mundastu sharatunu tosipuchindi. doklaamlo rahadari nirmaanaaniki yatnistunna chaina balagaalu venakki mallithene bhaarata sainikuluu venakki taggutaarani vispashtamgaa teliyajesindi. idesamayamlo vaastavaadheena rekha sameepaaniki aayudha, mandugundu, military sarafaraalanu bhariga penchutuunee.. atu doutyaparamgaanuu paicheyi saadhinche prayatnaalu mummaram chesindi. chainaaku porugune unna mangoliyaakuu bharat sannihitamavutondi. mangolia kotta adhyakshudigaa khaltma bhatulga itivale ennikayyaaru. chaina aadhipatya dhoranini teevramgaa nirasistunna aayannu bhaaratlo paryatinchaalani pradhaani modii aahvaaninchadam visesham. alaage dakshinaasiyaalo chainaaku sannihitamavutunna srilanka, nepal deshaalanu tana vaipu tippukovadamlo bharat vijayam saadhinchindi. phalitamgaa srilanka aakasmikamgaa chainaaku shaakichindi. hambantota revunu sainika avasaraalaku upayoginchukoraadani chainaaku spashtam chesindi. ee meraku aa desha kabinet rendella naati oppandaanni savarinchindi. kaga doklam samasyanu saamarasyamgaa parishkarinchukunenduka bharat kattubadi undani kem dhra mantri veeke sing budhavaaram loksabhaku telipaaru.